ΓΡΑΠΤΗ ΕΡΩΤΗΣΗ E-2746/01

υποβολή: Jonas Sjstedt (GUE/NGL) προς την Επιτροπή

(9 Οκτωβρίου 2001)

Θέμα: Τη Συμφωνία Αλιείας μεταξύ της Ευρωπαϊκής Ένωσης και της Νότιας Αφρικής

Η Ευρωπαϊκή Ένωση έχει επί σειρά ετών προσπαθήσει να κατοχυρώσει συμφωνία αλιείας με τη Νότια Αφρική. Η απάντηση της Νότιας Αφρικής, την Άνοιξη του 2001, ήταν αρνητική. Γι' αυτό και σταμάτησαν οι σχετικές διαπραγματεύσεις.

Η απόφαση για το ελεύθερο εμπόριο άρχισε όμως να ισχύει από την 1η Ιανουαρίου 2000. Θα μπορούσε η άρνηση αυτή της Νότιας Αφρικής να έχει αρνητικές επιπτώσεις στη συμφωνία για το ελεύθερο εμπόριο μεταξύ Ευρωπαϊκής Ένωσης και Νότιας Αφρικής, οι διαπραγματεύσεις της οποίας κράτησαν τέσσερα χρόνια. Υπάρχει κάποιος συνδετικός κρίκος μεταξύ των δύο αυτών συμφωνιών· Η απαλλαγή τελών για τα Νοτιοαφρικανικά προϊόντα αλιείας είναι άμεσα συνδεδεμένη με τις διαπραγματεύσεις της συμφωνίας. Ένα άλλο θέμα, που επίσης δεν έχει ξεκαθαρίσει μεταξύ Ευρωπαϊκής Ένωσης και Νότιας Αφρικής, αφορά το κρασί και τα οινοπνευματώδη ποτά. Μέχρι και το Μάιο του 2001, τα μοναδικά κράτη-μέλη που επικύρωσαν τη συμφωνία περί ελεύθερου εμπορίου ήταν η Σουηδία και η Ολλανδία. Τα κράτη αυτά δεν έχουν κανένα ενδιαφέρον στην αλιεία ή στη βιομηχανία οινοπνευματωδών ποτών. Ταπόλοιπα κράτη μέλη προφανώς ακολουθούν την τακτική βλέποντας και κάνοντας. Μέχρι και το Μάιο του 2001 δενπήρχε κανένα κράτος που απειλούσε να μην αποδεχθεί τη συμφωνία ελεύθερου εμπορίου. Βεβαίως, οι χώρες που τηρούν αρνητική στάση έχουν και τους μεγαλύτερους αλιευτικούς στόλους.

Πώς χειρίζεται η Ευρωπαϊκή Επιτροπή το θέμα της επικύρωσης της συμφωνίας περί ελεύθερου εμπορίου από τα κράτη-μέλη· Μπορεί η Επιτροπή να επιβεβαιώσει ότι το γεγονός ότι αρκετά κράτη μέλη δεν επικύρωσαν ακόμη τη συμφωνία περί ελεύθερου εμπορίου με την Νότια Αφρική, δεν συνδυάζεται με τις διαπραγματεύσεις για τη συμφωνία αλιείας·

Απάντηση του κ. Nielson Εξ ονόματος της Επιτροπής

(3 Δεκεμβρίου 2001)

Οι διαπραγματεύσεις για τη Συμφωνία Εμπορικής Ανάπτυξης και Συνεργασίας (TDCA) με τη Νότια Αφρική συνάφθηκαν επιτυχώς το 1999. Η απόφαση 1999/753/ΕΚ του Συμβουλίου, της 29ης Ιουλίου 1999 σχετικά με την προσωρινή εφαρμογή της Συμφωνίας Εμπορικής Ανάπτυξης και Συνεργασίας μεταξύ της Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου(1), καθιερώνει προσωρινή και μερική εφαρμογή της TDCA από την 1η Ιανουαρίου 2000, εν αναμονή της κύρωσης της συμφωνίας από τα μέρη.

Κατά τη σύναψη της TDCA, εξακολουθούσαν να διεξάγονται διαπραγματεύσεις σε δύο συγκεκριμένους τομείς: οίνος και οινοπνευματώδη και αλιεία.

Οι διαπραγματεύσεις για τη σύναψη ξεχωριστής συμφωνίας αλιείας διακόπηκαν νωρίτερα φέτος, δεδομένου ότι κατέστη σαφές ότι η εντολή της Επιτροπής αφορούσε τη σύναψη μιας συμφωνίας που θα περιλάμβανε πρόσβαση στους αλιευτικούς πόρους για τα ευρωπαϊκά σκάφη, επιπλέον της συνεργασίας σε ορισμένες περιοχές που έχουν σχέση με την αλιεία. Η αντιπροσωπεία της Νότιας Αφρικής έλαβε εντολή να διαπραγματευτεί συμφωνία που δεν θα προβλέπει την εν λόγω πρόσβαση.

Η Επιτροπή είναι της γνώμης ότι αυτή η κατάσταση δεν επηρεάζει ούτε την προσωρινή εφαρμογή ούτε την έναρξη ισχύος της TDCA. Δεν αποκλείει το ενδεχόμενο να ξαναρχίσουν τα μέρη τις διαπραγματεύσεις σε μεταγενέστερο στάδιο.

Οι διαπραγματεύσεις σχετικά με τις συμφωνίες για τον οίνο και τα οινοπνευματώδη δεν σημείωσαν μεγάλη πρόοδο κατά τους μήνες που προηγήθηκαν του θέρους 2001, μέχρι που αποφασίστηκε η διεξαγωγή ενός Συμβουλίου Κοινοτικής Συνεργασίας στις 26 Ιουνίου 2001. Στο Συμβούλιο συμφωνήθηκε να συνέλθει μια ομάδα έξιψηλόβαθμωνπαλλήλων για την εξεύρεση λύσεως για τα εκκρεμή θέματα: την προοδευτική κατάργηση των εμπορικών σημάτων που έρχονται σε σύγκρουση με τις προστατευόμενες ονομασίες, το άνοιγμα ποσοστώσεων για τους οίνους και την πρόσβαση στις ευρωπαϊκές αγορές των οίνων blended. Η ομάδα συνήλθε στις 25 Ιουλίου 2001 και ενέκρινε ένα μνημόνιο συμφωνίας, που θα αποτελέσει τη βάση για την οριστική μορφή των συμφωνιών για τον οίνο και τα οινοπνευματώδη.

Προς το παρόν τρία κράτη μέλη κύρωσαν τη TDCA: η Δανία, οι Κάτω Χώρες και οι Σουηδία. Η Επιτροπή είναι πεπεισμένη ότι η ταχεία σύναψη των εκκρεμών συμφωνιών για τον οίνο και τα οινοπνευματώδη θα απομακρύνουν κάθε κίνδυνο για μη κύρωση και μη πλήρη εφαρμογή της TDCA.

(1) ΕΕ L 311 της 4.12.1999.